CELEX: 62016TN0834
Language: lt
Date: 2016-11-29 00:00:00
Title: Byla T-834/16: 2016 m. lapkričio 29 d. pareikštas ieškinys byloje QC/Europos Taryba

6.2.2017   
            
            
               LT
            
            
               Europos Sąjungos oficialusis leidinys
            
            
               C 38/36
            
         2016 m. lapkričio 29 d. pareikštas ieškinys byloje QC/Europos Taryba
   
   (Byla T-834/16)
   (2017/C 038/49)
   Proceso kalba: graikų
   
      Šalys
   
   
      Ieškovė: QC (Lesbas, Graikija), atstovaujama advokato Ch. Ladis
   
      Atsakovė: Europos Taryba
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. kovo 18 d.„ES ir Turkijos pareiškimą“, tą pačią dieną paskelbtą pranešime spaudai Nr. 144/16;
            
         
               —
            
            
               pripažinti negaliojančiais visus jo sukeltus padarinius;
            
         
               —
            
            
               priimti sprendimą pagal pagreitintą procedūrą;
            
         
               —
            
            
               nedelsiant sustabdyti susitarimo vykdymą.
            
         
      Ieškinio pagrindai ir pagrindiniai argumentai
   
   Grįsdama ieškinį, ieškovė nurodo septynis pagrindus.
   
               1.
            
            
               Pirmasis ieškinio pagrindas susijęs su tuo, kad šiuo susitarimu pažeidžiami formos reikalavimai ir teisės esmė, tuo pačiu viršyti įgaliojimai.
            
         
               2.
            
            
               Antrasis ieškinio pagrindas susijęs su reikšmingomis ir pagrįstomis „Amnesty International“ ataskaitomis, kurios patvirtina minėtus pažeidimus ir susitarimo sukeltą humanitarinę krizę.
               
                           —
                        
                        
                           Susitarimo, kurį ieškovė laiko tikra tarptautine sutartimi, taikymas lėmė sistemišką prieglobsčio sistemos neigimą ir tiesioginį Ženevos konvencijos pažeidimą.
                        
                     
         
               3.
            
            
               Trečiasis ieškinio pagrindas susijęs su Europos Parlamento Europos Vieningųjų kairiųjų jungtinės frakcijos deputatų naujienlaiškiu.
               
                           —
                        
                        
                           Susitarimas yra „didelis ir tęstinis“ Sąjungos vertybių „pažeidimas“.
                        
                     
         
               4.
            
            
               Ketvirtasis ieškinio pagrindas susijęs su Europos žmogaus teisių teismo praktika.
               
                           —
                        
                        
                           Toliau ieškinyje aptariamas tarptautiniu lygmeniu pripažintas faktas, kad Turkija nėra „saugi šalis“, atsižvelgiant į kankinimų praktiką ir didelį nuteistųjų pažeidžiant žmogaus teises skaičių.
                        
                     
         
               5.
            
            
               Penktasis ieškinio pagrindas susijęs su SESV.
               
                           —
                        
                        
                           Ieškinyje nurodyta, kad pareiškimu, kuris taip pavadintas netinkamai, aiškiai pažeidžiama SESV penktosios dalies V antraštinė dalis „Tarptautiniai susitarimai“.
                        
                     
         
               6.
            
            
               Šeštasis ieškinio pagrindas susijęs su Europos Sąjungos pagrindinių teisių chartija.
               
                           —
                        
                        
                           Susitarimu taip pat pažeidžiama tarptautinė žmogaus teisių teisė, įskaitant Europos Sąjungos pagrindinių teisių chartijos nuostatas: nuo žmogaus orumo iki kategoriško „masinio grąžinimo“ draudimo. Konkrečiai kalbant, ieškinyje atkreipiamas dėmesys į aiškiai paminėtų direktyvų, kuriose reikalaujamas tinkamas Sąjungos atsakymas į „masinį“ asmenų „antplūdį“ prie jos sienų, ypač kai jie yra pažeidžiami, ir direktyvų, kuriose reglamentuojama tarptautinės apsaugos ir prieglobsčio teisės pripažinimo procedūra, nesąmoningą pažeidimą arba sąmoningą netaikymą.
                        
                     
         
               7.
            
            
               Septintasis ieškinio pagrindas susijęs su profesinių organizacijų ir kitų autoritetingų institucijų dokumentais.
               
                           —
                        
                        
                           Be to, ieškinyje nurodyta, kad dėl minėto susitarimo Europos Sąjunga Graikijoje ir Turkijoje sukėlė didžiulį asmenų, gyvenančių apgailėtinomis sąlygomis ir be jokių teisių, nekalbant jau apie tai, kad jie jau galėjo būti netinkamo teisėsaugos institucijų atstovų elgesio aukomis, antplūdį.
                        
                     
                           —
                        
                        
                           Galiausiai ieškinys grindžiamas konstatavimu, kad Europos Sąjunga, susidūrusi su tokia katastrofiška humanitarine ir socialine situacija, akivaizdžiai pažeidė įsipareigojimus pagal Sąjungos ir tarptautinę teisę.